ก่อนอื่น งงเล็กน้อย เพราะจากแผนที่มันไม่ใช่นิมมานซอย 17 แต่คิดว่าน่าจะเป็นร้านเดียวกัน เลยไม่เปิดเป็นร้านใหม่นะคะ

ร้านปิดท้ายของทริปเชียงใหม่นะคะ

ร้านนี้เราเคยได้ยินชื่อตั้งแต่สมัยที่ร้านยังอยู่ร้านเดียวตรงเส้นแม่สรวย-เวียงป่าเป้าค่ะ จากรุ่นพี่ที่ธรรมศาสตร์ที่รสนิยมการกินเชื่อถือได้คนหนึ่ง จากนั้นด้วยงานทัวร์ ตอนที่เปิดซุ้มขนมเราก็แนะนำร้านนี้ให้เพื่อนไป ซึ่งปรากฏว่ามันขึ้นชื่อมาก และพลอยให้เราได้กินด้วย ก็เห้ยยยยย มันอร่อยหวะแกรรรรร

จนทริปนี้มารู้ว่าร้านนี้เปิดที่นิมมานห์ฯ แล้วก็เลยไปลองกินกันค่ะ สำหรับพิกัดร้านนะคะ ร้านจะอยู่ระหว่างนิมมานห์เหมินทร์ซอย 11 กับซอย 13 ค่ะ ตอนนั้นเราวนซอย 11 แต่ไม่รู้ว่าเข้าทางซอย 11 ได้ เลยวนไปซอย 13 ซะสองรอบ (เพราะหาที่จอดรถไม่ได้ ต้องจอดข้างทางในซอยเอานะคะ) แล้วก็ท้ายที่สุดก็หาที่จอดได้แล้วก็เดินไปที่ร้านค่ะ

ส่วนอันนี้ตอนเซิร์ชหาแผนที่ร้าน เจอแผนที่นี้เข้าไปด้วย เห็นว่าน่าสนใจ เลยเอามาแปะเพิ่มให้นะคะ

ตรงนี้คือทางเข้าฝั่งซอย 13 นะคะ ต้องเดินตรงเข้าไปด้านในที่อาคารสีขาวๆ ที่เห็นในภาพน่ะค่ะ

หน้าตาของร้านจริณพายจากฝั่ง 13 นะคะ จะเห็นว่า มีทางเดินทะลุไปทางซอย 11 ด้วย (เดินจากซอย 11 นี่ใกล้กว่าเห็นๆ แหะๆ)

มีที่นั่งด้านนอกอยู่บ้างนะคะ แต่สภาพอากาศยามบ่าย ณ ขณะนั้น ไม่เหมาะสมที่จะนั่งด้านนอกค่ะ ขอเข้าไปด้านในดีกว่า

ด้านในก็จะมีเคาน์เตอร์สำหรับสั่งและเลือกพายและอาหารต่างๆ ตามภาพเลยนะคะ ซึ่งก็มีเก้าอี้อยู่ไม่กี่ตัวเช่นกันค่ะ (หรือเค้าเน้นซื้อกลับก็ไม่ทราบนะคะนี่)
มาดูกันค่ะว่าวันนั้นได้ลองกินอะไรกันบ้างนะคะ ที่จริงจะสั่งพายลูกตาลแต่..หมดค่า แง้ เลยได้เป็นพายตัวนี้มาแทนค่ะ รสชาติดีค่ะ ตามมาตรฐานของที่ร้านนี้ควรเป็น

ส่วนเครื่องดื่มเราสั่งเป็นคาราเมลแฟรปเป้ค่ะ หอมหวานอร่อยค่ะ ถูกใจเลย

สรุปร้านนี้ ก็เป็นอีกร้านหนึ่งที่ใครเป็นแฟนพายของร้านนี้ก็ไปกินได้ง่ายกว่าต้องไปที่ร้านออริจินัลหละนะคะ ที่นั่งมีไม่เยอะนักค่ะ แล้วก็พายบางตัวนี่..บางทีก็ไม่มี ถ้าตั้งใจจะไปกินพายนั้นๆ แล้วไม่อยากไปเก้อ ก็คงต้องโทร.ไปเช็คก่อนหละนะคะ แฮ่...
